Ciclistul francez Valentin Paret-Peintre (Decathlon - AG2R La Mondiale) a câştigat marţi, în solitar, etapa a 10-a a Turului Italiei, care a avut loc pe distanţa de 142 km, între localităţile Pompei şi Bocca della Selva, potrivit Agerpres.
Francezul a fost cronometrat în 3:43:50, fiind urmat de conaţionalul său Romain Bardet (Team DSM, +30) şi de slovenul Jan Tratnik (Visma, +1:00).
n clasamentul general, lider este în continuare slovenul Tadej Pogacar (UAE Team Emirates), cu timpul total de 36:48:08, urmat de columbianul Daniel Martinez (BORA-hansgrohe, +2:40) şi de britanicul Geraint Thomas (INEOS Grenadiers, +2:58).
Miercuri, etapa a 11-a va avea loc pe distanţa de 207 km, între Foiano di Val Fortore şi Francavilla al Mare.